Lav et referat af nedenstående tekst:

Tekst:
Den 13. juli klokken 18.30 vil Skagen blive drysset med lidt stjernestøv. Her løber FC Barcelonas succestræner Pep Guardiola, Amavisca, Michael og Brian Laudrup og Thomas Helveg formentlig på banen for at spille oldboyslandskamp mellem Danmark og Spanien. Truperne er endnu ikke offentliggjort, men det forventes, at den spanske bruttotrup indeholder navne som Milla, Amavisca, Fran, Amor, målmanden Busquets og Pep Guardiola. Det danske holdkort vil efter planen ligeledes bestå af en række store danske profiler som Michael og Brian Laudrup, Martin Laursen, Thomas Helveg, Niclas Jensen, Stig Tøfting og den tidligere AaB'er Jesper Grønkjær. Kampen dømmes af Claus Bo Larsen. De to nationer har mødt hinanden fem gange på oldboysplan. Her har hver vundet to gange og en enkelt er endt uafgjort. Sidst de mødtes var i 2010, hvor Danmark vandt 3-1 på mål af Miklos Molnar, Søren Frederiksen og Steven Lustü. Kampen spilles i Skagen den 13. juli. Billetterne koster 50 kroner i forsalg.

Referat:
Verdensstjerner som Pep Guardiola, Michael Laudrup og Thomas Helveg skal spille landskamp i Skagen.